Tun Sri Lanang

Tun Muhammad bin Tun Ahmad, leubéh geuturi seubagoë Tun Sri LanangAgus, Abdul Aziz, Tokoh yang Kukoh, dalam Kesusasteraan Melayu Lama dan Baru, oleh Agus Salim: Dengan Sejarah Sastera, pg 72, nakeuh beundahara atawa wazir chik dari Keurajeuën Johor. Keurajeuën Acèh Darussalam geupeutalô Keurajeuën Johor bak prang Batu Sawar thôn 1613 M yôh nyan keuh Tun Sri Lanang geutheun lé aseuka Acèh, geuba gobnyan u Keurajeuën Acèh seubagoë tawanan prang.

Tun Sri Lanang nakeuh sidroë ureuëng nyang that carong lam bideuëng peumeurèntahan saboh-saboh keurajeuën. Gobnyan jeuet keu beundahara dimeuyub duwa droë sultan Johor, Sultan Ali Jalla Abdul Jalil Syah II (1570-1597) dan Sultan Alauddin Riayat Shah III (1597-1615). Di Acèh gobnyan jeuet keu peunasihat 3 droë sultan Acèh; Sultan Iskandar Muda (sampai 1636), Sultan Iskandar Thani (1636-1641) dan Sultanah Tajul 'Alam Safiatuddin Syah (1641-1675). Gobnyan geunguy duwa boh pangkat rayeuek sipanyang hudép neuh, seubagoë Beundahara Johor, Bendahara Paduka Raja Tun MohamadThe title Bendahara Paduka Raja being his honorific., lheuëh nyan lom gobnyan geubri pangkat Orang Kaya Dato 'Bendahara Seri Paduka Tun Seberang di Acèh.

Lam riwayat tarèh Bansa Meulayu, nan Tun Sri Lanang leubèh geuturi keu sidroë ureuëng aréh, ceureudék ngon carong. Gobnyan geuturi cit keu sidroë pujangga hayeuë bansa Meulayu nyang saban tingkat ngon Munshi Abdullah (ureuëng karang Hikayat Abdullah).

 Ulèe balang Samalanga 

Meunan trôh u Acèh hana trép lanja, keuluwarga Keurajeuën Johor laju geupeubibeuëh lé sultan Acèh. Mandum ureuëng nyan geuwoë lom keudéh u Johor, ngon geuintat lé aseuka Acèh lom geubantu pèng lé sultan Acèh bah geupeugot lom banda Batu Sawar nyang hancô lam prang. Meunan pih Tun Sri Lanang ngon padum-padum droë ureuëng nyang la'én han geutém woë, geupiléh tinggai di Acèh. Ateuëh peuniléh nyan lé sultan Acèh geu hadiah keuh saboh nanggroë lam neugara Acèh di Samalanga, bak thôn nyan laju gobnyan geumat pangkat Ulèe Balang Samalanga, pangkat nyan geumat sampoë gobnyan meuninggai bak thôn 1659(Tun) Suzana (Tun) Othman, Tun Seri Lanang, Sejarah dan Warisan Tokoh Melayu Tradisional, page 89.

 Ne 

Kawan:Keurajeuën Acèh Darussalam